Gramfarging

1. Spre bakteriekulturen tynt utover et objektglass og la det lufttørke.
2. Fikser preparatet ved å la det gli frem og tilbake gjennom en flamme. Vær forsiktig så du ikke dreper bakteriecellene helt.
3. Påfør fargestoffet krystallfiolett og la det virke i 1 minutt. Hell av eventuelt overskudd med krystallfiolett. Alle celler har nå fiolett farge.
4. Tilfør jod-løsning og la det virke i 3 minutter. Hell av eventuelt overskudd med jod-løsning. Alle celler har fortsatt fiolett farge.
5. Vask preparatet med alkohol i 30 sekunder for avfarging. Vær nøye med tiden, for også gram-positive celler mister fargen hvis de bades i sprit for lenge. Gram-positive bakterier forblir fiolette. Gram-negative bakterier blir fargeløse.
6. Tilsett safranin i ett til to minutter for å farge gram-negative celler. Safranin er svakere enn krystallfiolett og vil derfor bare vise seg i de avfargede gram-negative cellene. Gram-positive celler er fortsatt fiolette. Gram-negative celler er nå røde.
7. Drypp en dråpe olje på preparatet og undersøk det i et mikroskop med 100X-objektiv.